open-index/open-wikipedia-markdown huggingface dataset:
Gloucesteri prints William

**Gloucesteri prints William** (William Henry Andrew Frederick Windsor) (18. detsember 1941 – 28. august 1972) oli Briti kuningliku perekonna liige, kuningas George V lapselaps ja Gloucesteri hertsogi Henry poeg. 

## Varajane elu
Prints William sündis 18. detsembril 1941 Hertfordshire'is. Tema isa oli Gloucesteri hertsog ja ema Gloucesteri hertsoginna. Briti monarhi järeltulijana meesliinis kandis ta sünnist alates tiitlit *Tema Kuninglik Kõrgus prints William*. 

Ta ristiti 22. veebruaril 1942 Windsori lossis. Tema ristivanemateks olid kuningas George VI, kuninganna Mary, John Vereker, 6. Gorti vikont, lord William Montagu-Douglas-Scott, Schleswig-Holsteini printsess Helena Victoria ja leedi Margaret Hawkins. 

Prints William veetis oma lapsepõlve Northamptonshire'is Barnwelli mõisas ning 1945–1947 Austraalias, kui tema isa oli sealne kuberner-kindral. Haridusteed alustas Wellesley House'i algkoolis, hiljem jätkas õpinguid Etoni Kolledžis. Pärast Etoni lõpetamist 1960. aastal läks ta Cambridge'i ülikooli ajalugu õppima.

## Karjäär
Pärast ülikooli lõpetamist 1963. aastal õppis ta veel aasta Stanfordi ülikoolis ning naasis seejärel Suurbritanniasse, kus sai töökoha Lazardsi pangas. 

Prints William oli Briti kuningliku perekonna teine liige, kes töötanud tsiviil- või diplomaatilises teenistuses. 1965. aastal töötas ta valitsusasutuses *Foreign and Commonwealth Office*, kust ta suunati Lagose konsulaati. 1968. aastal suunati ta tööle Jaapani Briti saatkonda. 1970. aastal halvenes tema tervis ning tal diagnoositi porfüüria, mille tõttu ta loobus diplomaatilisest teenistusest. Järgmised kaks aastat veetis ta Barnwelli mõisas, osaledes mõningatel kuningliku perekonna üritustel.

## Surm
Printsil oli piloodiluba ning talle kuulus isiklik lennuk. Ta hukkus lennuõnnetuses 28. augustil 1972, kui tema juhitud lennuk kukkus alla Wolverhamptoni lähistel. Prints maeti Frogmore'i kuninglikku matmispaika. 

Oundle'is asuv kool, mille avamisel ta 1971. aastal osales, nimetati ümber tema auks.

## Välislingid
* BBC – Prints William hukkunud lennuõnnetuses
Iphikles

**Iphikles** oli vanakreeka mütoloogias Teeba ülikute Amphitryoni ja Alkmene poeg ja Heraklese vend.

Zeus võttis endale Amphitryoni kuju ning sigitas Alkmenega Heraklese. Samal ööl sigitas õige Amphitryon temaga Iphiklese, kes sündis päev hiljem. Mõne allika järgi oli vendadel ka õde Eurydike.

Iphiklese poeg oli Iolaos, kes aitas Heraklest mitme vägiteo juures.

Iphikles hukkus Kalydoni metsseajahil. Kui metssiga oli ümber piiratud ja nägi, et põgenemisteed pole, tormas ta umbropsu meestesumma ja jõudis enne surma tappa kaks jahimeest, nende seas Iphiklese.
Reduktor (täpsustus)

"**Reduktor**" on mitmetähenduslik sõna.

* **[[Reduktor]]** on hammas- või tiguülekanne.
***Reduktor** on seade gaasi või vedeliku rõhu alandamiseks (ja püsivana hoidmiseks).
*...
Carlos Gamarra

**Carlos Alberto Gamarra Pavón** (sündinud 17. veebruaril 1971 Ypacarais) on endine Paraguay jalgpallikoondise kaitsja.

Ta mängis klubikarjääri jooksul Paraguay, Argentina, Brasiilia, Portugali, Hispaania, Kreeka ja Itaalia klubides.

Gamarra oli üks kogenumaid mängijaid Paraguay koondises. Ta esindas Paraguayd koondises 110 mängus ja lõi 12 väravat.

Paraguay rahvuskoondises tegi Gamarra debüüdi 3. märtsil 1993, kui mängiti Boliiviaga.

2004. aasta olümpiamängudel Ateenas, kus võideti hõbemedal, oli ta Paraguay meeskonna kapten. Finaalis kaotati Argentinale tulemusega 0:1. Saksamaal 2006. aasta maailmameistrivõistlustel tegi ta mängus Inglismaa vastu omavärava, kui kaotati tulemusega 0:1.

Aastatel 1997 ja 1998 valiti ta Paraguay aasta jalgpalluriks.

## Saavutused
;Cerro Porteño
*Paraguay liiga: 1990, 1992
;Internacional
*Campeonato Gaúcho: 1997
;Corinthians
*Campeonato Brasileiro Série A: 1998
*Campeonato Paulista: 1999
;Flamengo
*Campeonato Carioca: 2001
*Copa dos Campeões: 2001
;AEK Ateena
*Kreeka karikas: 2002
;Internazionale
*Coppa Italia: 2005

## Isiklikku

Carlos Gamarra oli elukutselise sportlasena 180 cm pikk ja kaalus 86 kg.
NELF

**NELF** (lühend ingliskeelsest nimetusest *New European Left Forum*, eesti keeles **Uus Euroopa Vasakfoorum**) on 1991. aasta novembris loodud vasakparteide ühendus. Eestist kuulub NELFi Eesti Vasakpartei, kes liitus 1995. aastal. 

NELFi põhiliseks töövormiks on kaks korda aastas toimuvad koosolekud, millest põhiliselt võtavad osa liikmesparteide välissekretärid. Traditsiooniks on saanud, et talvine koosolek toimub Lõuna-Euroopas ja suvine Põhja-Euroopas. 

Barcelonas 1993. aastal toimunud koosolekul võeti vastu ühine deklaratsioon "Uus Euroopa uues maailmas", milles on fikseeritud NELFi põhilised poliitilised seisukohad. 

Dublinis 1996. aasta mais toimunud koosolekul alustas tööd NELFi naistefoorum.

1996. aasta oktoobris pandi Helsingi koosolekul paika Maastrichti lepingut käsitlevad ühised seisukohad. 

6.–8. juunil 2003 toimus NELFi koosolek Helsingis ja Tallinnas, mille raames toimus ka tollase Tallinna linnapea vastuvõtt raekojas.

2004. aastal loodi NELFi baasil kaks üle-euroopalist parteid Euroopa Vasakpartei ja Põhjala Vasak-Roheline Allianss.

2006. aasta suvine koosolek toimus Kopenhaagenis.
Hernán Crespo

**Hernán Jorge Crespo** (sündinud 5. juulil 1975 Floridas Argentinas) on Argentina endine jalgpallur, ründaja. 

Aastatel 1995–2007 mängis ta Argentina jalgpallikoondises.

1993. aastal debüteeris ta klubis River Plates, kus ta lõi 25 mängus 13 väravat ja tuli esimeses liigas meistriks, nii nagu ka 1994. 1996. aastal võitis ta sama klubi värvides Copa Libertadoresi (Lõuna-Ameerika jalgpalli liidu *CONMEBOL* korraldatav kõrgeim rahvusvaheline klubide turniir). Augustis 1996 sai ta Argentina koondise rivistuses hõbemedali Atlanta olümpiamängudel ja siirdus Itaaliasse Parma jalgpalliklubisse. Parmas võitis Crespo 1999. aastal nii Itaalia karika kui ka UEFA karika.

2000. aastal siirdus ta 35 miljoni naelsterlingi (55 miljoni euro) eest Laziosse, kus ta lõi 26 väravat. Septembris 2002 maksis Milano Inter tema eest juba 40 miljonit naelsterlingit.

Chelseaga tegi ta lepingu 2003. aasta augustist. Ta ei saanud klubis kuigi palju mänguaega ja 2004. aastal, kui meeskonna treeneriks tuli José Mourinho, saadeti ta aastaks laenulepingu alusel mängima AC Milani klubisse. Tema märkimisväärsemaks saavutuseks oli Milanos kaks väravat Meistrite Liiga finaalis Liverpooli vastu, kuigi AC Milan kaotas mängu.

Hooajal 2005/2006 läks Crespo tagasi Chelseasse. Ta lõpetas karjääri 2012. aastal Parmas.

Argentina rahvuskoondises mängis Crespo aastatel 1995–2007 kokku 64 mängu ja lõi 35 väravat. Debüüdi tegi ta koondises 14. veebruaril 1995, kui mängiti Bulgaariaga.

Pärast jalgpallurikarjääri lõppu on ta tegutsenud treenerina. Aastatel 2018–2019 oli ta Argentina klubi Banfieldi ja 2020–2021	 Defensa y Justicia peatreener. 2021. aasta veebruaris sai ta Brasiilia kõrgliiga klubi São Paulo peatreeneriks.

## Isiklikku

Hernán Crespo on 184 cm pikk.
Toiduklubi

"**Toiduklubi**" on ansambli Dagö teine album, mis ilmus 2002. aasta suvel.

## Laulud
#"Presentatsioon" - 4:18
#"Toiduklubi" - 3:11
#"Päris taga lõpus" - 4:43
#"Üks hetk päevast jäi puudu" - 3:39
#"Jää" - 3:46
#"Kalamaja moonid" - 4:10
#"Äärelinna Hobiaedniku laul" - 4:28
#"Tartu tenniseklubis" - 3:54
#"Noorte inimeste laul" - 3:25
#"Püüa pilvi, sa ulatud nendeni" - 4:00
#"Pulmad" - 5:15

## Välislingid
*
Hiired tuules (Dagö)

"**Hiired tuules**" on ansambli Dagö kolmas album, mis ilmus 2003. aasta sügisel.

## Laulud
#"Isaga draakonil" - 4:11
#"Teine Kadriorg" - 3:35
#"Miisu" - 3:29
#"Silmalaud" - 3:31
#"Öövalges" - 4:24
#"Sinihabe" - 2:53
#"Vaadake paremat poolt" - 3:22
#"Kabaree" - 3:02
#"Kaks takti ette" - 4:23
#"Ahmed" - 3:06
#"Hiired tuules" - 5:01

## Välislingid
*
Joonistatud mees

"**Joonistatud mees**" on ansambli Dagö album, mis ilmus kevadel 2006.

## Laulud
#"Muusik" - 3:28
#"Pöide" - 3:53
#"Näitleja" - 3:53
#"Maantee" - 4:09
#"Ma jään" - 4:00
#"Hallid majad" - 3:16
#"Summer" - 3:31
#"Armastan sind kaugelt" - 3:09
#"Joonistatud mees" - 4:02
#"Ma ei tea" - 4:48
#"Tõuseb traavile" - 3:41

## Välislingid
*
Freddy, löö esimesena!

**"Freddy, löö esimesena!"** on ansambli Psychoterror album, mis ilmus 2005. aastal.

## Laulud
# Sügelised (2:10)
# Freddy, löö esimesena! (2:29)
# Pettus* (1:26)
# Ei saa (1:30)
# Selles külmas linnas (1:34)
# Töö laul (2:01)
# La Fabrik (2:14)
# Uued kanalisatsioonid (1:30)
# Mustad prillid (1:31)
# Raha maksab (1:32)
# Olen kägu (1:47)
# Mehed ja meri (2:10)
# Evely läks linna (3:08)
# Tänaval (1:35)
# Hüvasti kutid, ülejõe pätid (2:04)
# Vabadus, võrdsus, vendlus (2:44)
# Enam kui elu (1:54)
# Prügikastiromantika (1:56)

## Muusikud
*Freddy - vokaal
*Uims - bass
*Mozg - kitarr
*Liba - trummid
Ülesküntud uudismaa

**"Ülesküntud uudismaa"** (vene keeles "Поднятая целина") on vene kirjaniku Mihhail Šolohhovi romaan, mis kirjeldab kollektiviseerimist Doni jõe äärses külas.
Romaan koosneb kahest osast, millest esimene osa ilmus 1932 ja teine 1959.

Romaanis on värvikalt kujutatud erinevaid inimtüüpe, nagu linnast saadetud agitaator, keevaline Nagulnov või elutark Štšukari-taat. Lõkkele löövad armastusestki kangemad kired, mis puhkesid oma maatüki pärast.

Romaan edastab Stalini seisukohti ja isegi tsiteerib tema artikleid, kuid lugu ei ole jutustatud päris ühemõttelisena. 

Teist osa kirjutas autor ligi kolmkümmend aastat. Seda peetakse kunstiliselt nõrgemaks. Palju tähelepanu on seal pühendatud Štšukari-taadi koomilisele kujule. 

Eesti keeles anti romaani esimene osa välja Venemaal 1935 Eduard Jürgenfeldti tõlkes ning Tallinnas Friedrich Kõlli tõlkes 1947 (kordustrükid 1954, 1966, 1975 ja 1980). Teine osa ilmus eesti keeles Tallinnas 1961 Otto Samma tõlkes (kordustrükid 1966, 1975 ja 1980).

Aastal 1959 valmis romaani ainetel Lenfilmis Aleksandr Gennadijevitš Ivanovi film "Ülesküntud uudismaa", mis esilinastus 27. aprillil 1960 ja oli väga menukas (30,2 miljonit kinokülastust).

Šolohhovi autorsus on seatud kahtluse alla.

## Kirjandus
*A. Teesalu. *M. Šolohhovi "Ülesküntud uudismaa" käsitlemine XI klassis*, Tallinn 1976.
Genialistid (album)

"**Genialistid**" on ansambli Genialistid 2000. aastal ilmunud album.

## Laulud
#"Ma olen Sinu"
#"Die Familie"
#"Kell 7 am."
#"Helena Wanje"
#"Rutiinne"
#"Alla"
#"Õlle"
#"Tänulaul"
#"Tavaline naine"
#"Naine"
#"Seksikas keha"
#"Rock'n'roll & BoogieVoogie"
#"Ma kolin ära koju"
#"Kõik on korras"
#"Bob Marley ema"
#"Haiguste vältimine nende ennetamise teel"
#"Maapealne paradiis on rock'n'roll"
#"Joomalaul"
Mälestusi Eesti NSV-st

"**Mälestusi Eesti NSV-st**" on ansambli J.M.K.E. 2006. aasta album. See sisaldab uuesti salvestatud versioone ansambli vanadest lugudest.

## Laulud
#"Medal"
#"Ma ei saa sust aru"
#"Eesti-Soome toru"
#"Petiste vabariik"
#"15 meest"
#"Ökosüsteemi hukk"
#"Tähesõdade kaitseks"
#"Kunda kultuuri tolm"
#"Salasilmad"
#"Tipptunnil linnaplatsil"
#"Võitja"
#"Eluga rahul"
#"Sõduri naine"
#"Inimkonna saavutused"
#"Risttee"
#"Demagoogia"
#"Reaktor"
#"Vennad Kristuses"
#"Jälgid jõulud"
#"Aktuaalne kaamera"
#"Bella kont"
#"Kevad käes"
#"Rumal nali"
#"Lõppude lõpp"
#"Veri mullas"
#"Monument"
Ruja (EP)

"**Ruja**" on ansambli Ruja 1979. aastal Melodija poolt välja antud endanimeline EP.

## Laulud

### A-pool
#"Põhi, lõuna, ida, lääs" (Jaanus Nõgisto / Juhan Viiding)
#"Keldrikakand" (Margus Kappel / Hando Runnel)

### B-pool
#"Laul teost" (Margus Kappel / Juhan Viiding)
#"Üle müüri" (Jaanus Nõgisto / Juhan Viiding)

## Koosseis
*Urmas Alender (laul)
*Jaanus Nõgisto (kitarr)
*Margus Kappel (klahvpillid)
*Priit Kuulberg (basskitarr)
*Ivo Varts (trummid)

## Välislingid
*
Jäneste invasioon

"**Jäneste invasioon**" on ansambli J.M.K.E. album, mis ilmus 1996. aastal.

## Laulud
Kõikide laulude autor on Villu Tamme, kui pole märgitud teisiti.

#"Jah, muidugi, kuid ei"
#"Einsteini silmad"
#"Seitse surmapattu"
#"Antikristus ja kuldsed taldrikud"
#"Siga"
#"Anarhia" (Tamme/Tõnu Trubetsky)
#"Aidsist"
#"Jäneste invasioon"
#"Organiseeritud elu"
#"Nagu isa, nõnda poeg" (Lembit Krull)
#"Kõrge rohi" (Sten Šeripov/Tamme)
#"Ära situ mu hinge"
#"Kapid"
#"Kajakad"
#"Võrgus"
#"Kosmoses on külm"
#"Mu tõde on raiutud porri" (Tamme/Rist)
#"Yeah yeah vtsärs"
#"Die hymne der DDR" (Hanns Eisler/Johannes Becher)
#"Murheellisten laulujen maa" (Mikko Syrjä/Martti Syrjä)
#"Txt"
#""Jeesus Maria!" karjatas eit (umbluuged version)"

## Välislingid
*Laulusõnad
Projektarvutus

**Projektarvutus** on mitmetähenduslik sõna.

* Projektarvutus on masinaehituses projekteerimisega kaasnev arvutus.
*...
Signal Iduna Park

**Signal Iduna Park** või *Westfalenstadion* on jalgpallistaadion Saksamaal Dortmundis. Staadion on Bundesligas mängiva Dortmundi Borussia koduväljak.

Signal Iduna Park ehitati algselt 1974. aastal toimunud jalgpalli maailmameistrivõistluste jaoks (valmis samal aastal, kui MM algas). Seal toimus üks alagrupi ja üks teise ringi kohtumine. 2. aprillil 1974 sai staadionist Dortmundi Borussia koduväljak ja see mahutas tol ajal ligi 54 000 pealtvaatajat.

Staadion uuendati 1992. aastal ja sinna mahub pärast remonti üle 60 000 pealtvaataja. See oli sel ajal Saksamaa suurim jalgpallistaadion. Staadionil mängiti 2006. aasta jalgpalli maailmameistrivõistluste alagrupimänge ning üks kaheksandik- ja üks poolfinaali mäng.

## Välislingid

*Westfalenstadion (Signal Iduna Park)
*Signal Iduna Parki koduleht
Deutsche Bank Park

**Deutsche Bank Park** on jalgpallistaadion Frankfurdis Saksamaal, mis varem kandis nime Waldstadion. See on Bundesligas mängiva klubi Frankfurdi Eintracht ja Ameerika jalgpalli mängiva Frankfurdi Galaxy kodustaadion.

Waldstadion avati 1925. aastal ja Teise maailmasõja ajal kasutati staadioni poliitiliste ürituste kohana. Staadion uuendati peaaegu täielikult 2006. aasta jalgpalli maailmameistrivõistluste tarvis ja see mahutab 52 000 pealtvaatajat. Maailmameistrivõistluste raames peeti staadionil neli alagrupimängu ja üks veerandfinaal.
Hiired tuules

**"Hiired tuules"** on Mihkel Muti satiiriline romaan. 

Raamat ilmus 1982.

## Välislingid
*"Eesti lugu: Mihkel Mutt „Hiired tuules”" Eesti Päevaleht, 17. juuli 2009
Armastus (Genialistid)

"**Armastus**" on ansambli Genialistid 2001. aastal ilmunud album.

Album ilmus Elwoodi väljaandes nii helikassetil kui ka CD-l.

## Laulud
#"Olen sul peos"
#"Noorus"
#"Pojale"
#"Tervis"
#"Tee lahti rasta aknad"
#"MX (20)"
#"Igavene puberteet"
#"Armastus"
#"Grammatika"
#"Elukool"
#"Saatuslik blues"
#"Populaarne"

## Esitajad
*Genialistid: 
**Allan Aint, kitarrid, löökpillid
**Feliks Kütt, basskitarr, klahvpillid
**Ivar Põllu
**Karl Laanekask, kitarrid
**Raido Kurri, löökpillid
*Osalesid ka: 
**Tauno Aints, klahvpillid
**Hessu, löökpill
**Tanel Aavakivi, trompet
**Sander Udikas, saksofonid
**Marko Lõuk, tromboon

## Viited
Serbia ja Montenegro lagunemine

Serbia ja Montenegro lagunemise kronoloogia.

**2006**
*21. mail toimus Montenegro iseseisvusreferendum. 55,4% osalenutest hääletas iseseisvumise poolt. 
*3. juunil kuulutas Montenegro end iseseisvaks. Algas 45-päevane üleminekuperiood, kus pidi toimuma üleminek iseseisvusele.
*5. juunil kuulutas Serbia end Serbia ja Montenegro õigusjärglaseks.
*9. juunil langetati New Yorgis ÜRO peahoone ees Serbia ja Montenegro lipp ning heisati Serbia lipp. Samal päeval algasid Saksamaal jalgpalli maailmameistrivõistlused, kus Serbia ja Montenegro osalesid ühise meeskonnana. 
*15. juunil tunnustas Serbia Montenegro iseseisvust.
*22. juunil sõlmisid Serbia ja Montenegro diplomaatilised suhted.
*28. juunil liitus Montenegro ÜRO-ga.
*7. juulil avati esimene saatkond Podgoricas (Hiina RV).
*18. juulil lõppes üleminekuperiood.
*6. augustil alanud EM-il kergejõustikus osales ka Montenegro. See on esimene meistrivõistlus, kus Montenegro üle pika aja osales. 
*10. septembril toimusid Montenegros üldvalimised. Osavõtt oli 70,3%. 81-liikmelises Skupštinas võitis 42 kohta Milo Đukanovići juhitav Euroopaliku Montenegro Koalitsioon. Teisele kohale jäi Serblaste Nimekiri 12 kohaga. Kolmas oli SPP/NS/DSS koalitsioon, kellel on uues parlamendis 11 kohta. Neljas oli Liikumine Muutustele. Nende saagiks jäi 10 kohta. Liberaalide ja Bošnakkide Liit sai 3 kohta ning Montenegro Demokraatliku Liiga Koalitsioon, Uus Demokraatlik Jõud-FORCA ja Albaanlaste Demokraatlik Jõud said kõik 1 koha. Need olid esimesed vabad valimised vabanenud Montenegros.
*30. augustil rajati Montenegro Armee.
*28. oktoobril algas Serbia konstitutsioonireferendum.
*29. oktoobril lõppes Serbia konstitutsioonireferendum. Uus põhiseadus kiideti heaks 51,46% häältega. Osavõtt oli 53,66%. Sellega asendati Slobodan Miloševići ajal (ehk 1990) vastu võetud põhiseadus ja Kosovo kuulutati Serbia lahutamatuks osaks.
* 10. novembril sai Montenegro peaministriks Željko Šturanović.

**2007**
*21. jaanuaril toimusid Serbias parlamendivalimised. Osavõtt oli 60,4%. 250-liikmelises parlamendis sai võidu Vojislav Šešelj Serbia Radikaalne Partei, kelle häälesaak andis 81 kohta. Järgnes Serbia presidendi Demokraatlik Partei, kellel on 65 esindajat. Serbia Demokraatlik Partei sai 47 kohta, G17 pluss 19 kohta, Serbia Sotsialistlik Partei 16 kohta, Ühisblokk 15 kohta, Vojvodina Ungarlaste Blokk 3 kohta ning Mustlaste Partei ja Mustlaste Ühendus Serbias, kes sai 1 koha. Need olid esimesed valimised vabanenud Serbias.
*19. oktoober võttis Montenegro Assamblee vastu uue põhiseaduse, millega vahetati välja 1992. aasta põhiseadus.
  
## Vaata ka
*Montenegro tunnustamine
Courteney Cox

**Courteney Cox Arquette** (sünninimi **Courteney Bass Cox**; sündinud 15. juunil 1964 Birminghamis Alabama osariigis) on USA filminäitleja.

Courteney Cox on tuntud eelkõige Monica Gellerina seriaalist "Sõbrad" ja filmisarjast "Karje". Draamasarjas "Kõmulehe raisakotkad" kehastas ta ajakirja Dirt peatoimetajat Lucy Spillerit.

## Elukäik
Cox sündis ja kasvas üles USA-s Birminghamis. Tal on vanemad õed Virginia ja Dottie ning vanem vend Richard. Coxi vanemad lahutasid abielu 1974. aastal. Isa kolis Florida osariiki ning Cox hakkas elama ema ja kasuisa juures.

Pärast keskkooli lõpetamist läks Cox sisearhitektuuri õppima. Aasta hiljem kolis ta New Yorki ning hakkas tööle Fordi modelliagentuuris. Modellinduse kõrvalt võttis ta näitlemistunde.

## Osaline filmograafia

### Filmirollid

### Seriaalirolle
*"Lembelaev" (1 osa, 1986)
*"Mõrv sai teoks" (Carol Bannister, 2 osa, 1986)
*"Seinfeld" (Meryl, 1 osa, 1994)
*"Sõbrad" (Monica Geller, 237 osa, 1994–2004)
*"Kõmulehe raisakotkad" (Lucy Spiller, 2007)

## Eraelu
Cox abiellus 1999. aastal näitleja David Arquette'iga, kellega tutvus filmi "Karje" võtetel. 2004. aastal sündis neil tütar Coco Riley Arquette. Cox ja Arquette lahutasid abielu 2013. aastal. 2013. aasta lõpust on Coxi elukaaslane ansambli Snow Patrol liige Johnny McDaid.

## Viited

## Välislingid
*
* Laulu "Dancing in the Dark" muusikavideo
Leukippos

**Leukippos** (kreeka Λεύκιππος *Leúkippos*; sündinud u. 460 eKr) oli vanakreeka filosoof, atomistika rajajaid ühes Demokritosega.
Nemea lõvi

**Nemea lõvi** oli vanakreeka mütoloogias haavamatu metsloom, kes elas Argolises Nemea linna lähedal. Mõnes allikas on Nemea lõvi vanemateks nimetatud Typhonit ja Echidnat. Teda on nimetatud ka Orthose ja Kimääri järglaseks.

Herakles pidi sooritama Eurystheuse antud 12 vägitööd ja esimeseks käskis Eurystheus just Nemea lõvi hävitada.

Nemea lõvi elas kahe väljapääsuga koopas. Ühe ette veeretas Herakles kivimürakaid ja ootas siis, kuni lõvi teisest nähtavale ilmub. Algul katsus Herakles lõvi hävitada vibu ja noolte, siis oma oliivipuust nuiaga, ent kõik need osutusid kasutuks. Lõpuks kägistas Herakles lõvi ära. Mõne versiooni järgi surus Herakles oma käsivarre lõvile nii sügavale kurku, et see lämbus. Pärast püüdis ta tundide viisi edutult lõvilt nahka maha võtta, aga lõvi oli ju haavamatu. Kui Herakles oli juba meeleheitel, tuli tema juurde Athena, kes õpetas, et parim vahend lõvi nülgimiseks on ta enda küünised. Heraklesel oli keelatud kõrvalist abi kasutada, ent Athena abist ta kellelegi ei rääkinud.

Herakles tõi korjuse Mükeenesse näha. Eurystheus ehmatas surnud lõvi nähes väga. Enam iialgi ei käskinud ta tapetud loomi linna sisse tuua, vaid piirdus sellega, et neid linnamüüri pealt näha sai. On koguni väidetud, et edaspidi suhtles Eurystheus Heraklesega ainult heeroldi vahendusel, kelle nimi oli Copreus.

Edaspidi kandis Herakles lõvi nahka nii, et selle pea moodustas midagi kiivritaolist. Nemea lõvi nahaga kaetud kohtadest oli Herakles järelikult haavamatu.

Zeus muutis Nemea lõvi Lõvi tähtkujuks.
Villarrobledo

**Villarrobledo** on linn Hispaanias Castilla–La Mancha autonoomses piirkonnas Albacete provintsi loodeosas.

## Viited

## Välislingid

*Villarrobledo Turismiamet (*hispaania keeles*)
*Villarrobledo karneval (*hispaania keeles*)
*Villarrobledo püha nädal (*hispaania keeles*)
Johannes Vihm

**Johannes Vihm** (25. detsember 1890 – 23. juuli 1938) oli eesti klaverimeister.

Johannes Vihm õppis ametit Tartus Johannes Moritza töökojas ning töötas Peterburis mitmes klaveri- ja pillivabrikus. Oma klaveritöökoja asutas ta 1925. aastal klaverimeistri Mihkel Ossi töökoja baasil. See asus Tartus Gildi tänav 7 ja tegutses nõukogude võimu tulekuni 1940. aastal.

## Viited
Lerna hüdra

**Lerna hüdra** ehk **Hydra** (vanakreeka keeles 'veemadu') oli vanakreeka mütoloogias koletis, kes elas Argoses Lerna järve juures (seda järve enam ei ole). Tema tapmine oli Heraklese teine vägitöö.

Ta oli Typhoni ja Echidna järglane ning seega Nemea lõvi ja Kerberose lähisugulane. Lerna hüdra mürgine hingus hävitas kõik elava.

Hüdra iga maharaiutud pea asemele kasvas kaks uut. Kui mitu pead tal oli, selles suhtes üksmeel puudub. Kirjanikud mainisid sealjuures suuremaid arve kui vaasimaalijad kujutasid. Kõige levinuma seisukoha järgi oli tal 9 pead. Tema üks pea oli surematu, ülejäänud surelikud ehk teisisõnu oli hüdral varem juba 8 korda pea maha löödud. Pole ka välistatud, et ta sündis mitmepäisena.

Hüdrat leida oli väga lihtne. Selleks, et mürgiaurud vähem segaksid, mässis Herakles riide ümber pea ja hingas läbi riide. Teda abistas tema vennapoeg Iolaos, kes iga kord, kui Herakles mõne pea maha lõi, kõrvetas kaelakönti tuletukiga. Siis ei kasvanud sealt uusi päid asemele. Võimalik, et sellist nõu andis neile Athena. Viimase, surematu pea mattis Herakles suure kivi alla.

Selleks, et asja raskemaks teha, saatis Hera suure vähi, kes Heraklest võitluse ajal kannast näpistas. Loomulikult lõi Herakles ka vähi maha.

Kreeklased uskusid, et järve põhjas oli pääs allmaailma ja et hüdra on selle valvur. Ent pärast hüdra tapmist ei saanud Lerna kuulsaks kohana, kust allmaailma pääseb.

Herakles kastis oma nooled tapetud hüdra verre (mõne versiooni järgi sappi). Niisugused mürginooled tapsid kõik, kes nendega pihta said, näiteks tappis Herakles nendega Nessose. Kreekakeelsed sõnad noole (*toxon*) ja mürgi (*toxis*) kohta on väga sarnased.

Esialgu pidi Herakles sooritama Eurystheuse valitud 10 vägitegu. Eurystheus sai teada, et Iolaos aitas Heraklest, ega võtnud hüdra tapmist arvesse. Augeiase tallide puhastamine oli teine, mis talle ei kõlvanud, ja nii pidi Herakles 12 vägitegu toime panema. Seda on nähtud kompromissina osas Heraklese-legendides esinenud 10 ja osas olnud 12 vägiteo vahel.

Zeus tõstis Hüdra ja Vähi taevasse tähtkujuks.

## Lerna hüdra kunstis

Lerna hüdrat on maalil kujutanud (koos Heraklesega) Gustave Moreau, Antonio Pollaiuolo ja Francisco de Zurbarán.

Helsingøri ja Olomouci on püstitatud skulptuur hüdrat tapvast Heraklesest.

Lernaean Hydra Louvre CA7318.jpg|Herakles võitleb Lerna hüdraga. Mustafiguuriline amfora Atikast, umbes 540–530 e.m.a.
Hércules lucha con la hidra de Lerna, por Zurbarán.jpg|Francisco de Zurbarán, "Herakles võitleb Lerna hüdraga", 1634.
NIKOLAI TRIIK Võitlus hydraga.jpg|Nikolai Triik, "Võitlus hüdraga"
File:Medaillie General Erich Ludendorff 1914 FRZ EUE BERLIN.jpg|Hydra von Frz. EUE BERLIN 1914
Hydra

"**Hydra**" on mitme olendi ja asja nimi:

***Hydra** ehk **[[Lerna hüdra]]** oli merekoletis vanakreeka mütoloogias. 
***Hydra** on Egeuse meres asuva **[[Ýdra]]** saare vanakreekapärane nimi.
****Hydra*** on ainuõõssete perekond **([[hüdra (perekond)|hüdra]]**).
***[[Hydra (kaaslane)|Hydra]]** on Pluuto kaaslase nimi.
***"[[Hydra (album)|Hydra]]"** on Otepi album.

## Vaata ka
*Hüdra
Orjapidamise ja orjakaubanduse keelustamise konventsioon

**Orjapidamise ja orjakaubanduse keelustamise konventsioon** (tuntud kui "1926 Slavery Convention" või "Convention to Suppress the Slave Trade and Slavery") on 1926. aastal Rahvasteliidu egiidi all vastu võetud rahvusvaheline leping, mis tänaseks on saanud üldtunnustatud rahvusvahelise õiguse lahutamatuks osaks. 

Eesti allkirjastas konventsiooni 1926-09-25 ja ratifitseeris selle 1929-05-16.

Konventsioon annab orjapidamise ja orjakaubanduse mõisted ning näeb ette mõned üldsõnalised meetmed nendega võitlemiseks.
## Viited


## Välislingid
*Konventsiooni tekst
Keryneia hirv

**Keryneia hirv** oli vanakreeka mütoloogias Artemise püha hirv, kelle püüdis kinni Herakles.

Oma noorpõlves kohtas Artemis Tessaalias 5 emahirve. Ta püüdis 4 neist kinni ja pani oma kaarikut vedama, aga üks pääses põgenema. See oligi Keryneia hirv, keda sellest ajast peeti Artemise pühaks loomaks. Hirv võis joosta noolest kiiremini ega väsinud iialgi ära. Hirvel olid kullast sarved ja pronksist sõrad.

Emahirvedel harilikult sarvi ei ole. Need on ainult põhjapõtradel. Sellepärast on oletatud, et legend Keryneia hirvest on põhjamaist päritolu.

Eurystheus andis Heraklesele ülesandeks Keryneia hirv elusalt kinni püüda ja talle tuua. See oli Heraklese kolmas vägitöö. Aasta otsa jahtis Herakles hirve, püüdes teda kusagile tupikusse ajada, kus tal oma kiirusest kasu poleks, aga ebaõnnestunult. Lõpuks laskis Herakles talle noole jalga, nii et hirv ei saanud eest ära joosta, ja võttis ta kinni. Mõne allika järgi olevat ta püüdnud hirve võrkudesse.

Kui ta hirve tagasi viis, kohtus ta Artemise ja Apolloniga. Artemis oli vihane, et tema hirve oli haavatud. Herakles palus andeks, selgitas, et ei püüdnud hirve omal algatusel, ja Artemis andestas talle tingimusel, et Herakles pärast hirve jälle vabaks laseb. Nii ka Herakles tegi.

Rohkem Keryneia hirv legendides ei esine, sest Zeus tõstis ta taevasse tähtkujuks. Vanad kreeklased nimetasid Heraklese tähtkuju Hirve tähtkujuks, aga Vanas Roomas kinnistus sellele Herculese (Heraklese) nimi.

## Välislingid

*Keryneia hirve legend (inglise keeles)
Kuuba pulm

**"Kuuba pulm"** on ansambli L'Dorado esimene album. See ilmus 1996. aastal.

## Lood
#Inetu, kuid Ilus 
#Cha-Cha
#Punavein
#DownTown
#Angelina
#Emme, Vaata Uugu
#See Mees
#Rum&Cola
#Mõtte Nukker Viis
#Jump in the line
#Tule Liisa tagasi
#Jamaica Farewell
#Voorusevöö
#Mina ei taha
Rahvusvahelise Kriminaalkohtu Rooma statuut

**Rahvusvahelise Kriminaalkohtu Rooma statuut** on rahvusvaheline leping, millega loodi Rahvusvaheline Kriminaalkohus.

Lepingu tekst kirjutati alla diplomaatilisel konverentsil rahvusvahelise kriminaalkohtu rajamiseks, mis toimus 15. juunist 17. juulini 1998. Leping avati allakirjutamiseks 17. juulil 1998. Statuut jõustus 1. juulil 2002, kuna 60. ratifitseerimiskiri depositeeriti ÜRO peasekretäri juures 11. aprillil 2002, mil 10 riiki depositeerisid oma ratifitseerimiskirjad samaaegselt.

Kuigi lepingu tekst võeti vastu ÜRO allorganisatsiooni Toidu- ja Põllumajandusorganisatsiooni (FAO) ruumides Roomas, ei ole Rahvusvaheline Kriminaalkohus ÜRO organ ega allorganisatsioon.

Eesti oli 50. statuudi ratifitseerinud riik.

## USA allkirjastamine ja allkirja tagasivõtmine
USA oli korduvalt avaldanud seisukohta, et lepingu tekstis on "olulised vead" (*significant flaws*), kuid 31. detsembril 2000 volitas Bill Clinton ometi USA esindaja statuudile alla kirjutama. 31. detsember 2000 oli viimane päev, mil oli võimalik lepingule alla kirjutada ilma selle osapooleks saamata. Samuti oli jäänud vähem kui kuu aega Clintoni ametiaja lõpuni.

6. mail 2002 teatas George W. Bushi administratsioon, et USA ei kavatse statuudiosaliseks saada ning seetõttu ei ole tal ka mingeid õiguslikke kohustusi. Sellele teole on viidatud kui "allkirja tagasivõtmisele", mida varasem rahvusvaheline õigus ei tundnud.

## Välislingid
*Riigi Teataja: Ratifitseerimise seadus koos mitteametliku tõlkega
*Rome Statute of the International Criminal Court
*No Peace Without Justice: Marina Kaljuranna kõne statuudi ratifitseerimise kohta
*Diplomaatilise konverentsi lehekülg
*President Bill Clintoni selgitus statuudi allkirjastamiseks volituste andmisel
*ASIL Insights: U.S. Announces Intent Not to Ratify International Criminal Court Treaty
Javier Saviola

**Javier Pedro Saviola** (sündinud 11. detsembril 1981 Buenos Aireses) on Argentina endine jalgpallur, Argentina jalgpallikoondise ründaja. Tema hüüdnimi on **El Conejo** (hispaania keeles 'küülik').

Saviola mängis Barcelona ja Madridi Reali klubis. 1999. aastal valiti ta Lõuna-Ameerika parimaks jalgpalluriks.

## Klubikarjäär
### River Plate
Saviola tegi debüüdi River Plate meeskonnas 1998. aastal, kui ta oli 16-aastane.

Ta aitas Riveril võita 1999. aasta Apertura ja 2000. aasta Clausura meistrivõistlused. 18-aastaselt sai temast noorim mängija Argentina kõrgliiga ajaloos, kes on võitnud parima väravalööja auhinna; endine rekord kuulus Diego Maradonale.

### Barcelona

2001. aastal ostis Hispaania kõrgliiga klubi Barcelona Saviola 15 miljoni naela eest.  

Esimesel hooajal Barcelonas lõi ta La Ligas 17 väravat, millega oli ta terve liiga paremuselt neljas väravakütt. 

Järgmise kahe hooajaga lõi ta liigas Barcelona meeskonnas 27 väravat.

Saviola saadeti 2004. aasta suvel laenuks Prantsusmaa kõrgliiga klubisse AS Monaco. 

2005–06 hooajal ei mahtunud ta toonase Barcelona peatreeneri Frank Rijkaardi plaanidesse ning anti laenuks Hispaania klubile Sevilla. Kuue löödud väravaga aitas ta Sevillal võita Euroopa Liiga, samuti lõi ta liigas üheksa väravat.

Saviola naasis Barcelonasse 2006–07 hooajaks. Ta mängis La Ligas 18 mängu ja lõi viis väravat. Kübaratriki tegi ta ka Copa del Rey kohtumises Deportivo Alavési vastu.

### Madridi Real
10. juulil 2007 liitus Saviola Barcelona põlise rivaali Madridi Realiga. Ta mängis Realis enamasti ainult karikamänge või pääses platsile vahetusest liigamängudes.

Kokku mängis ta Madridi klubis 28 mängu ja lõi viis väravat.

### Benfica
Saviola siirdus 2009. aastal Portugali klubisse SL Benfica. Portugali klubi maksis tema eest viis miljonit eurot. 

Ta mängis klubis kolm hooaega, mille jooksul tegi ta kaasa 120 kohtumist ja lõi 39 väravat. Ta aitas Benfical võita 2009–10 hooaja Primeira Liga.

### Hilisem karjäär
Saviola mängis veel Hispaania kõrgliiga klubis Málaga, Kreekas Olympiakóses ja Itaalias Veronas.

30. juunil 2015 liitus ta kunagise koduklubiga River Plate. Saviola lõpetas jalgpallurikarjääri 34-aastaselt.

## Koondisekarjäär
Argentina jalgpallikoondises on Saviola mänginud 39 mängu ja löönud 11 väravat. 

Koondises debüteeris Saviola 16. augustil 2000 kohtumises Paraguay meeskonnaga. 

Ta on Argentina särgis tulnud 20-aastaste maailmameistriks ja olümpiavõitjaks 2004. aasta suveolümpiamängudel Ateenas.

Argentinat on ta koondisega esindanud ka 2006. aasta maailmameistrivõistlustel.

### Väravad koondises

## Saavutused
### Klubid

; River Plate
* Argentia Primera División: 1999 Apertura, 2000 Clausura
* Copa Libertadores: 2015
; Sevilla
* UEFA Cup: 2005–06
; Barcelona
* Hispaania superkarikas: 2006
; Madridi Real
* La Liga: 2007–08
* Hispaania superkarikas: 2008
; Benfica
*Primeira Liga: 2009–10
* Taça da Liga: 2009–10, 2010–11, 2011–12
; Olympiakós
* Superleague: 2013–14

### Rahvuskoondis
; Argentina
* U-20 maailmameistrivõistlused: 2001
* Olümpiamängud: 2004

## Viited

## Välislingid
Sunniviisiline töö

**Sunniviisiline töö** on sunnitult ja karistuse ähvardusel tehtud töö või osutatud teenus. Sunniviisiliseks tööks ei loeta tavaliselt sõjaväe- ja päästeteenistust jmt. 

## Vaata ka
* GULAG ja NSVL-i majandus
* Orjus
* Sunnitöö
* Sunnitöövangla
Võlaorjus

**Võlaorjus** on isiku seisund, kes on sunnitud võla või selle intresside tasumiseks võlausaldaja kasuks töötama.

Piltlikult nimetatakse võlaorjuseks igasugust koormavat laenukohustust (ise võetud või näiteks pärimise käigus üle läinud laen).

## Vaata ka
*orjus
*võlasuhe
*võlavangla
Diplom

**Diplom** (prantsuse keeles *diplôme* < kreekakeelsest sõnast δίπλωµα *diplōma*, 'pooleks murtud leht', 'dokument') on kõrgkooli või tehnikumi lõpetamist, teadusliku kraadi andmist vms ehk kvalifikatsiooni omandamist tõendav dokument. Diplomi juurde kuulub enamasti diplomilisa ehk akadeemiline õiend (inglise keeles *diploma supplement*), milles on täpsustatud õppe sisu ja omandatud õpiväljundid.

Diplomiks nimetatakse ka autasuna antavat tunnistust või aukirja, näiteks silmapaistvate teenete või saavutuste eest, spordivõistlustel või loomevõistlustel osalemise eest jne.

Sõna "diplom" pärineb ladinakeelsest sõnast *diploma*, mis tähistas ürikut ehk õigusliku sisuga dokumenti. Ajaloolisi ürikuid uurib teadusharu diplomaatika ja samast tüvest pärineb ka sõna "diplomaatia". Antiikajal tähendas *diploma* kirjatahvleid, Vana-Roomas allkirja ja pitseriga kinnitatud dokumenti. Uusajal hakati diplomiks nimetama igasugust ametlikku kirja, tõendit või tunnistust.

## Vaata ka
* Haridus
* Kvalifikatsioon
* Kvalifikatsiooniraamistik
* Kõrgharidus

## Allikad
* Eesti keele seletav sõnaraamat

## Välislingid
* *Diplomi ja akadeemilise õiendi statuut ja vormid (kõrgharidustasemel)
Omar Bravo

**Omar Bravo Tordecillas** (sündinud 4. märtsil 1980 Sinaloa osariigis Los Mochises) on Mehhiko jalgpallikoondise endine ründaja.

Oma karjääri alustas ta Mehhiko klubis Club Deportivo Guadalajara (Las Chivas), kus debüteeris põhirivistuses 17. veebruaril 2001. 

Omar Bravo debüüt Mehhiko rahvuskoondises oli 19. märtsil 2003. Ta mängis koondises aastatel 2002–2013 ja lõi 65 mängus 15 väravat.

2006. aasta maailmameistrivõistlustel tegi Omar Mehhiko esimeses kohtumises Iraani vastu avavärava ja oli ka teise värava autor, kui saadi võit 3:1.

2008–2009 mängis ta Hispaania klubis Deportivo de La Coruña.

## Saavutused
;Guadalajara
*Liga MX: Apertura 2006
*Copa MX: Apertura 2015
*Supercopa MX: 2016
;Deportivo La Coruña
*UEFA Intertoto karikas: 2008

## Isiklikku

Omar Bravo on 174 cm pikk ja kaalub 71 kg.
Peapööritus edusammudest

**"Peapööritus edusammudest"** ("*Головокружение от успехов*") on Jossif Stalini juhtkiri ajalehes Pravda, mis ilmus 2. märtsil 1930. aastal. Sellele järgnes 3. aprillil Stalini teine artikkel pealkirjaga **"Vastus seltsimeestele kolhoosnikutele"** ("*Ответ товарищам колхозникам*"). 

Stalini artiklid ilmusid ajal, mil Nõukogude Liidus oli käimas massiline kollektiviseerimine. Oma kirjutistes kutsus Stalin üles vältima liialdusi, sundi ja ähvardusi kollektiviseerimisel. Ta rõhutas igati, et talupojad peaksid kolhoose moodustama vabatahtlikult. 

Samaaegselt artiklite ilmumisega võttis ÜK(b)P Keskkomitee eesotsas Staliniga vastu rea otsuseid ("Võitlusest parteiliini moonutustega kolhoosiliikumises" (*"О борьбе с искривлениями партлинии в колхозном движении"*) jt), mille toimel kollektiviseerimine aeglustus ja sai isegi tagasikäigu. 1930. aasta jooksul vähenes kolhooside arv ligi poole võrra. Paljud talupojad astusid kolhoosidest välja. Kollektiviseerumine intensiivistus taas järgmistel aastatel ning aastaks 1936 oli 90 protsenti talupoegadest kolhoosides või sovhoosides. 

## Ilukirjandus

Artiklil "Peapööritus edusammudest" on oluline roll paljudes kollektiviseerimist käsitletavates ilukirjanduslikes teostes: Mihhail Šolohhovi romaanis "Ülesküntud uudismaa" (I köide, 28. ja järgmised peatükid); Vladimir Tendrjakovi jutustuses "Agoonia" jpt. 

## Bibliograafia

* Peapööritus edusammudest; Vastus seltsimeestele kolhoosnikutele / Jossif Stalin; EK(b)P Partei Ajaloo Instituut. - Tallinn: Poliitiline Kirjandus, 1948. - 36 lk. -(Maa-aktivisti raamatukogu).

## Välislingid
* Peapööritus edusammudest. Tekst vene keeles.
* Peapööritus edusammudest. Tekst inglise keeles.
* Vastus seltsimeestele kolhoosnikutele. Tekst vene keeles.
* Vastus seltsimeestele kolhoosnikutele. Tekst inglise keeles.
Jaan Kruus

**Jaan Kruus** VR II/3 (27. veebruar 1884 Soosalu küla, Sooniste vald, Läänemaa – 15. mai 1942 Moskva) oli Eesti sõjaväelane (kindralmajor, 1936).

Ta oli enim autasustatud eesti rahvusest sõjaväelane Esimeses maailmasõjas.

## Varasem elukäik ja haridus

Jaan Kruus sündis Läänemaal Sooniste vallas Soosalu Kruusiaugul taluniku ja sepa Jaan Kruusi ning Ann Määkaare pojana. 1893–1897 õppis ta Leevre vallakoolis.

Aastatel 1906–1909 teenis ta sundaega tsaariarmees ja 1912–1914 õppis Soomes Kokemäe põllutöökoolis.

## Sõjaväekarjäär
I maailmasõjas osales ta aastatel 1914–1918 3. Soome kütipolgus. 1915. aastal ülendati ta vapruse eest lipnikuks. 1916. aastal pärast korpuse ohvitserikursuse lõpetamist määrati ta rooduülemaks, seejärel pataljoniülemaks kapteni auastmes. 

### Eesti Vabariigis
Vabadussõjas alustas ta 3. jalaväepolgu II pataljoni ülemana, 1919 ülendati alampolkovnikuks, misjärel sai temast veebruaris 1919 3. jalaväepolgu ülem. Aastatel 1919–1934 oli ta eri aegadel 3., 6., 7. ja 10. rügemendi ülem.

1921–1923 õppis ta kindralstaabi kursustel ning ülendati selle lõpetamise järel koloneliks. Samal aastal sai temast 7. jalaväerügemendi ülem Võrus. Tema juhtimisel alustati 1925 Võrus ja Petseris uute sõjaväelinnakute rajamist ning 1926 alustati tema initsiatiivil sõjaväe õppekompleksi -  ehitust. 1934–1936 oli ta Valga sõjaväeringkonna ülem. Aastal 1936 ülendati ta kindralmajoriks ja temast sai 2. Diviisi ülem, samast aastast Kaitsevägede Nõukogu liige. 9. jaanuaril 1940 määrati ta väeosaülemate aukohtu liikmeks.

### Eesti Laskurkorpuses
Pärast Eesti Vabariigi relvajõudude reorganiseerimist Punaarmee osaks oli ta 1940–1941 Punaarmee 22. territoriaalkorpuse 182. laskurdiviisi komandör. 1941. aastal viidi ta täienduskoolituse ettekäändel Moskvasse, kus ta vahistati ning maha lasti.

## Tunnustus
* Püha Georgi medali IV järk vapruse eest
* Püha Georgi risti I, II, III ja IV järk
* Prantsuse Médaille militaire, 
* Püha Stanislavi ordeni II ja III järk
* Püha Anna ordeni II, III ja IV järk
* Püha Vladimiri ordeni IV järk
* Vabadusrist II/3 (1920)
* Kotkaristi teenetemärgi II (1938) ja III klass (1934) 
* Läti Karutapja orden (III klass)
* Poola Taassünni orden (II klass)

23. veebruaril 2004 avati Jaan Kruusi bareljeef Tartus Ülikooli tänav 8 hoones (2. diviisi staap, praegune Barclay hotell).

## Välislingid

* Jaan Kruusi foto ja biograafilised andmed saidil generals.dk
* Ohvitseride andmekogu
*
AWD-Arena

**AWD-Arena** (enne **Niedersachsenstadion**) on jalgpallistaadion Saksamaal Hannoveris. See on 
Bundesligas mängiva klubi Hannover 96 koduväljak ja sellel on ligi 49 000 istekohta. 

Algselt kandis staadion nime Niedersachsenstadion, kuid nüüd kutsutakse seda AWD-Arenaks, sest AWD rahastas staadioni renoveerimist. Ümberehitust alustati 2003. aastal ja valmis saadi 2004. Staadioni uuendus läks maksma 64 miljonit eurot.

2006. aasta maailmameistrivõistlustel kutsuti staadioni FIFA WM Stadion Hannoveriks, kuna AWD ei kuulu FIFA ametlike koostööpartnerite hulka. Staadionil peeti viis mängu, millest neli olid alagrupi- ja üks veerandfinaalmäng.

## Välislingid

*Koduleht saksa keeles
*AWD-Arena tutvustus portaalis Yahoo.com
Totally Blind Drunk Drivers 1994–2006

**"Totally Blind Drunk Drivers 1994–2006"** on ansambli Blind DVD-album 2006. aastast. 

Albumil on kontsertsalvestised ja videod aastatest 1994–2006, intervjuud ja muu pildimaterjal Blindi tegemistest Lätis, USA-s, Saksamaal, Poolas ja mujal.
 
## Videod
#Forget About Me 
#Understand 
#Angels 
#Pieces Of My Brain 
#Mushroom Rally 
#Emmanuelle 
#Mary Jane 
#Voyage Voyage 
#What The Hell 
#Game 
#We Are The Men 
#I Close My Eyes 
#One Of A Kind 
#Astronaut 
#Go-Go Boots 

## Lisad
#Red Cross Interview 
#Red Cross Event 
#National Anthem 
#Blind Does Germany 
#Airport 
#Latvian TV Interview 
#New York City
10 Years of Party

**"10 Years of Party"** on ansambli Compromise Blue 1999. aastal ilmunud album, mille avaldas Fugata Records.

## Lood
#"*Keep Ready*" 
#"*24 Hour Star*" 
#"*Time Is Over*" 
#"*Private Man*" 
#"*Shadows*" 
#"*7 Up*" 
#"*Good Morning Little Schoolgirl*" 
#"*I Just Want To Make Love To You*" 
#"*She's Looking Good*" 
#"*I'm Real*" 
#"*Dimples*" 
#"*Brick House*" 
#"*Lee Ann*"
#"*Sweet Home Chicago*" 
#"*Dr. Feelgood*"

## Esituskoosseis
*Raul Ukareda, kitarr
*Emil Rutiku, laul
*Olavi Oismann, tenorsaksofon
*Jaak Vasar, trompet
*Benno Aava, baritonsaksofon
*Argo Toomel, bass
*Avo Ulvik, klahvpillid
*Peeter Jõgioja, trummid
*Rob Hudgins, laul
Mossos d'Esquadra

**Mossos d'Esquadra** [m'osos desk'uadra] ('eskadronipoisid') on Kataloonia võimudele alluv kohalik politsei. 

See on tõenäoliselt Euroopa vanim järjepidevalt tegutsenud tsiviilpolitsei. Esimene üksus loodi ametliku ediktiga 28. juunil 1719 Vallsis. 

## Välislingid
*Ametlik koduleht
*Mitteametlik koduleht
Darwini auhind

**Darwini auhind** on pila-auhind, mida antakse omaenda rumaluse tõttu elust või paljunemisvõimest ilma jäänud inimestele, kes auhinnaandjate sõnul on niimoodi parandanud inimkonna genofondi.

Auhind on nimetatud evolutsiooniteooria looja Charles Darwini järgi. 

## Näiteid auhinna saanutest
*1987 – auhinna sai langevarjur, kes hüppas välja lennukist, et filmida teisi langevarjureid, olles ise unustanud langevarju selga panna.
*2001 – auhinna sai üliõpilane, kes žongleeris aktiveeritud käsigranaatidega.
*2003 – auhinna sai brasiillane, kes kasutas kütusepaagi valgustamiseks välgumihklit, et veenduda, et seal pole midagi tuleohtlikku.
*2006 – auhinna sai USA Florida osariigist pärit noorukitepaar, kes lämbus suures heeliumpallis.
*2007 – auhinna sai mees, kes manustas endale päraku kaudu surmava annuse alkoholi.
*2010 – auhinna sai mees, kes ehitas oma auto ümber varaste kaitseks elektriaia, kuid unustas ise ära, et see on voolu all, ning sai elektrilöögi.

## Vaata ka
*Ig Nobeli auhind
*Stella auhind

## Viited

## Kirjandus
*Wendy Northcutt "Darwini auhinnad" (tõlkinud Raul Aav), Tänapäev, 2001
*Wendy Northcutt "Darwini auhinnad 2" (tõlkinud Risto Marjapuu), Tänapäev, 2002
*Wendy Northcutt "Darwini auhinnad 3" (tõlkinud Lauri Saaber), Tänapäev, 2005

## Välislingid
*The Darwin Awards
* Maailma rumalaima surma Darwini võitis piiskop Delfi, 3. jaanuar 2009
Meetriline ruum

Matemaatikas nimetatakse **meetriliseks ruumiks** hulka, milles elementide vahel on antud kaugus. Kujutust, mis elementidele kauguse annab, nimetatakse **meetrikaks**. Kauguse mõiste järgib selle intuitiivset käsitust (lähtub kauguse mõistest füüsikalises ruumis) ning täidab järgmisi tingimusi:
# Punktide kaugus on null parajasti siis, kui tegemist on samade punktidega.
# Punkt A on punktist B alati samal kaugusel, kui punkt B punktist A.
# Punkti A kaugus otse punktini B pole kunagi pikem, kui A kaugus punktini B läbi mingi punkti C.

Neid tingimusi nimetatakse **meetrika aksioomideks**.

## Definitsioon

Matemaatilise analüüsi üks olulisemaid mõisteid on jada koonduvus. Arvjadade, aga ka näiteks tasandi või ruumi punktidest moodustatud jadade koonduvuse mõiste tugineb asjaolule, et arvsirgel, tasandil või ruumis on olemas punktide vaheline kaugus. Idee defineerida elementidevaheline kaugus suvaliste hulkade jaoks viib meetrilise ruumi mõisteni.

Hulka X nimetatakse **meetriliseks ruumiks**, kui igale selle elementide paarile x,y \in X on vastavusse seatud reaalarv \rho(x,y), mida nimetatakse *x ja y vaheliseks kauguseks*, nii, et on täidetud tingimused:
# \rho(x,y)=0 \Leftrightarrow x = y (samasuse aksioom ehk identsuse aksioom)
# \rho(x,y) = \rho(y,x) \,  (sümmeetria aksioom) 
# \rho(x,y)\le \rho(x,z)+ \rho(z,y) (kolmnurga aksioom ehk kolmnurga võrratus). 
Neid tingimusi nimetatakse *meetrika aksioomideks* ning kujutust ρ nimetatakse *meetrikaks*.

Aksioomidest järeldub, et kaugus ei saa olla negatiivne:
:0 = \rho(x,x) / 2 \le (\rho(x,y)+ \rho(y,x))/2 = \rho(y,x) 

Kauguse mittenegatiivsus lisatakse mõnikord lisatingimusena meetrilise ruumi aksiomaatikasse.

Rõhutamaks, et \rho on hulgal X defineeritud meetrika, tähistatakse vastavat meetrilist ruumi järjestatud paarina (X,\rho). Viimane tähistus on korrektsem, kuid üldjuhul nimetatakse meetriliseks ruumiks siiski vaid vastavat hulka X eeldades, et selline tähistus on kontekstist arusaadav.

## Alamruumid

: Meetrilised ruumid ⊃ Normeeritud ruumid ⊃ Banachi ruumid ⊃ Hilberti ruumid ⊃ Eukleidilised ruumid

### Seos normeeritud ruumidega

Normeeritud ruumiks nimetatakse vektorruumi *V*, mille igale elemendile **v** on vastavusse seatud reaalarv - norm ||**v**||. Iga normeeritud ruum on ühtlasi meetriline ruum, meetrikaga ρ(**v**,**w**) = ||**v** - **w**||, kuid vastupidine üldjuhul ei kehti. Saab näidata, et meetriline ruum on normeeritud ruum parajasti siis, kui see ühildub vektorruumi tehetega. See tähendab, et lisaks meetrika aksioomidele on suvaliste vektorite **u**, **v**, **w** ∈ *V*  ja skalaari *a* jaoks täidetud veel tingimused
# \rho(\mathbf{u} + \mathbf{w},\mathbf{v} + \mathbf{w}) = \rho(\mathbf{u}, \, \mathbf{v})  (nihkeinvariantsus),
# \rho(a\mathbf{u},a\mathbf{v}) = |a| \rho(\mathbf{u},\mathbf{v}) \,   (homogeensus).
Sellise meetrika kaudu saab defineerida normi, kui
: \| \mathbf{u} \|= \rho(\mathbf{u},0).

## Vaata ka
*eukleidiline ruum
*topoloogiline ruum &mdash; meetrilise ruumi üldistus
Perila

**Perila** on küla Harju maakonnas Raasiku vallas.

Perilas Mihkli talus sündis 1908. aastal ning elas esimesed eluaastad helilooja ja koorijuht Gustav Ernesaks. Tõenäoliselt kolis pere sealt Tallinna 1912. aastal. Hävinud kodutalu koht tähistati mälestuskiviga augustis 1993. 

1977. aastal liideti Perila külaga Kadakaotsa ja Liivaaugu.

## Viited
Malm

**Malm** on rauasulam, kus on vähemalt 2,14% süsinikku. Süsiniku protsent sulamis ei ole tavaliselt suurem kui 4. 

Malm erineb terasest selle poolest, et malmi pole võimalik toatemperatuuril plastselt deformeerida, kuna malm puruneb. Malm on heade valuomadustega ning seejuures ka odavam kui teras, mistõttu tihti on masinate korpused ja kered valatud malmist. Malmil on ka omadus summutada lööke. Samas on malmil halb keevitatavus. Malmi külmkeevitamisel kasutatakse spetsiaalseid elektroode, traate, kaitsegaase ja töövõtteid. Vaatamata sellele on külmkeevitamisel saadud liide kerge purunema, kuna temperatuuride vahest tekivad malmi kergesti praod. Seetõttu soovitatakse malmi enne kuumutada kuni 600°C ning alles seejärel keevitada.

Malm leiutati Hiinas umbes aastal 300 eKr.

## Liigitus
*Valge malm
*Hall malm
*Tempermalm
*Kõrgtugev malm
*Eriomadustega malm
Lansing

**Lansing** on linn Ameerika Ühendriikides, Michigani osariigi pealinn.

Linn on üks autotööstuse keskusi, seal rajas Ransom Eli Olds 1897. aastal firma Olds Motor Vehicle Company, millest hiljem sai General Motorsi Oldsmobile'i mark, mis kuni tegevuse lõpetamiseni 2004. aastal oli USA vanim tegutsev autofirma. Enamus Oldsmobile autosid toodeti linnas asuvas tehases (Lansing Car Assembly), 1980. aastatel hakkas tehas tootma ka teiste GMi markide (Buick, Pontiac, Chevrolet) autosid, kuni 2006. aastal suleti. See oli tihti üks USA kõige suurima tootlikkusega autotehaseid. 1999. aastal avas General Motors linnas ka teise autotehase, mis täna toodab Cadillaci mudeleid CT4 ja CT5.

USA 2000. aasta rahvaloenduse andmeil oli elanike arv 119 128.
Yaḩyá Gol-Moḩammadī

**Yaḩyá Gol-Moḩammadī** (pärsia keeles يحيى گل محمدى; sündinud 19. märtsil 1971 Ardabīlis) on jalgpallitreener ja endine Iraani jalgpallikoondise kaitsja.

Klubikarjääri jooksul mängis ta Iraani klubides.

Rahvuskoondises debüteeris ta 21. aprillil 1997, kui kohtuti Keenia koondisega. Koondises mängis ta 74 korda ja lõi 5 väravat.

Ta oli Iraani koondise koosseisus 2006. aasta maailmameistrivõistlustel Saksamaal, kus ta lõi meeskonna esimese värava Mehhiko vastu mängides (Iraan siiski kaotas mängu 1:3).

Pärast mängijakarjääri lõppu on ta tegutsenud treenerina. Ta on juhendanud erinevaid Iraani klubisid.

## Isiklikku
Yaḩyá Gol-Moḩammadī on 178 cm pikk ja kaalub 76 kg.

## Välislingid
*Infot Yaḩyá Gol-Moḩammadī kohta